Sde Nitzan

Sde Nitzan (în ebraică: שְׂדֵה נִצָּן, lit. câmp de vlăstar) este un sat de tip moșav în regiunea Bessor (Hevel Bessor)din nord-vestul deșertului Neghev în Districtul de Sud din Israel. El se află la 12 km est de Kerem Shalom, la vest de moșavul Talmei Eliyahu și la sud de moșavul Mivtahim. La nord-vest la 7.2 km depărtare se află granița (linia verde) cu Fâșia Gaza, teritoriu arab palestinian aflat din 2006 sub conducerea mișcării islamiste Hamas. Sde Nitzan face parte din așezările Consiliului Regional Eshkol și este afiliat la mișcarea agricolă Uniunea Agricolă și la organizația Mișcarea Moșavurilor. În 2023 avea 530 locuitori. Așezarea este a 11-a după numărul de locuitori din Consiliul Regional Eshkol. Numele Numele așezării Sde Nitzan derivă dintr-o traducere aproximativă a numelui de familie a doi filantropi evrei din Canada, Bernard și Louis Bloomfield (numele de familie al acestora înseamnă Câmp de flori) Istoria Moșavul a fost întemeiat în 1973 de imigranți evrei anglofoni din Anglia și Statele Unite apoi din Australia, Noua Zeelandă, Africa de Sud și Canada, precum și evrei din Mexico și născuți în Israel ..Promotorul întemeierii așezării si al culturii locale de roșii a fost Eddie Peretz, nepot al scriitorului Isaac Leib Peretz, venit din Noua Zeelandă Se află la o altitudine de 135 de metri, la marginea de nord-vest a deșertului Negev; într-o zonă care a fost intens fertilizată și irigată încă din a doua jumătate a secolului al XX-lea și și-a pierdut caracterul de peisaj deșertic. Este o fâșie cultivată agricol, adiacentă Fâșiei Gaza. La sud de sat, însă, începe brusc o zonă complet aridă, de tip deșertic, numită Holot Halutza. Suprafața așezării este de 300 hectare. Locuitorii se ocupă în principal cu agricultura. Sde Nitzan este, cel puțin parțial, unul din ultimele moșavuri din categoria moșav shitufí (moshav colectiv) El mai cuprinde încă unele întreprinderi în spiritul colectivismului de odinioară. 7 octombrie 2023 Sâmbăta 7 octombrie 2023 ,în timpul sărbătorii evreiești Simhat Tora, în cadrul așa numitei Operațiuni Potopul Al Aqsa patru palestinieni înarmați din Hamas din Fâșia Gaza (luptători „nuhba") au ajuns pe motociclete la joncțiunea Mivtahim, la jumătate de kilometru de Sde Nitzan, și au omorât acolo israelieni care au venit să-și salveze fiii și fiicele vânați, masacrați sau răpiți de catre teroriști la Festivalul Nova din kibuțul Re'im precum și tineri care au fugit de masacru. Localitatea Sde Nitzan, care era apărată de un grup localnici care poseda în ultima vreme doar trei puști, nu a fost atacată, probabil, fiindcă, în trecut, nu au lucrat aici decât rareori palestinieni din Fâșia Gaza și așezarea era mai puțin cunoscută atacatorilor. Satul a fost bombardat cu rachete și proiectile, inclusiv în cursul anului 2024. Locuitorii au fost evacuați o lungă perioadă la Sde Boker. Economia Agricultura Locuitorii cultivă legume inclusiv roșii, vinete, salată verde, fructe ca de pildă, citrice, mango, ananas, pitaya, flori, de asemenea porumb, grâu si floarea soarelui, etc. Industria În moșav funcționează o fabrică de legume proaspete tăiate și refrigerate care s-a numit inițial A.N.P Ltd. după inițialele numelor fondatorilor, Avi și Nurit Farhi, israelieni sabri, care s-au stabilit aici in 1981 În primul deceniu al secolului al XXI-lea ea a fost cumpărată de compania Strauss și se numește Strauss Briut Yerakot Triyim Ltd. Demografie Populația moșavului este formata din evrei, atât laici, cât și religioși, dar moșavul are un caracter laic. În 2014 locuiau in sat 304 persoane, în 2023 - 530. În localitate funcționează o sinagogă a iudaismului conservativ. Transporturi Sde Nitzan este conectat la rețeaua de transport prin drumul local 2310, care în nord duce la drumul local 232 și în est la drumul local 222. Legături externe situl moșavului Sde Nitzan Lecturi suplimentare Yuval Elazari ed.. Mapa's concise gazetteer of Israel Tel-Aviv: Mapa Publishing .2003 p. 525. ISBN 965-7184-34-7.(Leksikon Mapa - Eretz Israel) (în ebraică) Sari Makower-Belikov - Kulam mehabkim et kulam, mehazkim umithazkim, Maariv supliment, 24.10.2025, p.14-19 (Toți se îmbrățișează și își insuflă putere, reportaj) Note